Tallinna Ülikooli kirjandusauhind

Tallinna Ülikooli kirjandusauhind on Tallinna Ülikooli välja antav kirjandusauhind, mille algatas 2007. aasta jaanuaris ülikooli rektor Rein Raud. Auhinna eesmärk on tunnustada eesti autoreid, kes õpivad või õpetavad Tallinna Ülikoolis või on selle vilistlased.Tallinna ülikooli kirjandusauhind. Tallinna Ülikooli veebisait.

Auhinnale oodatakse kandidaate Tallinna Ülikooli õppejõudude, üliõpilaste või vilistlaste hulgast, kes on eelmisel kalendriaastal avaldanud tervikliku kirjandusteose mis tahes žanris (proosa, luule, esseistika, väärtteksti tõlge).

Kui algul anti Tallinna Ülikooli kirjandusauhinda välja kahes kategoorias, siis alates 2011. aastast juba kolmes kategoorias. Peaauhind, millega kaasneb ka suurem rahaline preemia, pannakse välja eraldi raamatuna ilmunud originaalkirjandusteose autorile ning väiksemate preemiatega tunnustatakse ühte ajalehes, ajakirjas, almanahhis või kogumikus ilmunud teksti ning ilukirjandusliku tõlke autorit. 

Kandidaate võivad üles seada kõik Tallinna Ülikooli akadeemilised üksused, kõik professorid ja kõik varasemad preemia laureaadid. Konkursi žürii koosneb kirjandusala ekspertidest, mille koosseisu kinnitab rektor.

Kirjandusauhinna laureaadid kuulutatakse välja ning neile antakse kätte preemiad märtsis Tallinna Ülikooli aastapäeva üritusel.

 Laureaadid 
 2007 
 Algupärand: Hasso Krull, luulekogu "Talv"
 Tõlge: Nadežda Ptšelovodova, "Eesti luuleklassika udmurdi keeles"

 2008 
 Algupärand: Maarja Kangro, luulekogu "Tule mu koopasse, mateeria"
 Tõlge: Arvo Valton, soome-ugri rahvaste luule vahendamise eest eesti keelde

 2009 
 Algupärand: Maarja Kangro, luulekogu "Heureka"
 Tõlge: Mari Tarvas, Sigmund Freudi "Nali ja selle seos teadvustamatusega" tõlge eesti keelde

 2010 
 Algupärand: Mart Kangur, luulekogu "Kuldne põli"
 Tõlge: Kalju Kruusa, ajakirjas Ninniku ilmunud hiina luule tõlgete eest

 2011 
 Algupärand: Andrei Ivanov, jutustused "Minu Taani onuke" ja "Tuhk"
 Tõlge: Heli Allik, Louis-Ferdinand Céline'i romaani "Reis öö lõppu" tõlge ja Lauri Kitsnik, Tanikawa Shuntaro luulekogu "Sõnade asjatu flirt" ning Fuji Sadakazu luulekogu "Titt maksab kätte" tõlked

 2012 
 Algupärand: Jürgen Rooste, luulekogu "Kuidas tappa laulurästikut"
 Tõlge: Märt Väljataga, Vladimir Nabokovi novellide "Õed Vane'id" ja "Märgid ja sümbolid" tõlked

 2013 

 Algupärand: Urmas Vadi, romaan "Tagasi Eestisse"
 Tõlge: Rein Raud, Dante Alighieri "Vita Nova" tõlge
 Ajakirjas ilmunud ilukirjanduslik publikatsioon: Svetlana Grigorjeva, luuletused Vikerkaares

 2014 
 Algupärand: Mariliin Vassenin, luulekogu "Horror vacui"
 Eripreemia: Marek Tamm (koostaja), "Keskaja kirjanduse antoloogia I"
 Tõlge: Elli Feldberg, "Meel ongi Buddha. Mazu jutlused ja ütlused" tõlge

 2015 

 Algupärand: Jan Kaus, romaan "Ma olen elus"
 Tõlge: Alari Allik, klassikalisest jaapani keelest tõlgitud ja kommenteeritud luulekogu "Sada luuletust, sada luuletajat"

 2016 

 Algupärand: Mart Kangur, "Kõrgusekartus"
 Tõlge: Maarja Kangro, Hans Magnus Enzensbergeri teose "Titanicu põhjaminek" tõlge saksa keelest

 2017 

 Algupärand: Berit Kaschan, "Ma naeran magades"
 Tõlge: Daniele Monticelli, Lennart Meri teose "Hõbevalge" tõlge itaalia keelde

 2018 
 Algupärand: Eda Ahi, "Sadam" 
 Tõlge: Kristjan Haljak, Charles Baudelaire'i teose "Kunstlikud paradiisid" tõlge prantsuse keelest ja Merilin Kotta, Kirmen Uribe teose "Bilbao-New York-Bilbao" tõlge baski keelest
 Ajakirjas ilmunud ilukirjanduslik publikatsioon: Andrei Ivanov, "Klaasitükike"

 2019 
 Algupärand: Hasso Krull, "Euroopa" ja Linnar Priimägi, "Minu Goethe"
 Tõlge: Üllar Peterson, Khalil Gibrani araabiakeelse romaani "Murtud tiivad" ja Sadeq Hedayati pärsiakeelse romaani "Pime öökull" tõlke eest

 2020 
 Algupärand ja tõlge: Maarja Kangro, luulekogu "Tuul" ja tõlkeluule kogumik "Varietee"
 Tõlge: Ilona Martson, Varlam Šalamovi teose "Kolõma jutud" eest
 Ajakirjas ilmunud ilukirjanduslik publikatsioon: Andrei Ivanov, lühijutt "Hapsal"

 2021 
 Luuleauhind: Hasso Krull, "Tänapäeva askees"
Proosaauhind: Ülar Ploom, "Armukadeduse lopergune nägu ja teisi jutte"
Eripreemia: Kaja Kann, "Tänavatüdruk"

 2022 
 Luuleauhind: Mart Kangur, "Armkude"
Proosaauhind: Epp Annus, "Tere, Aleksander"
Tõlkeauhind: Alari Allik, Sei Shonagoni teose "Padjamärkmed" tõlge klassikalisest jaapani keelest

 2023 
 Luuleauhind: Kalju Kruusa, "Üleelamiste vanake"
Tõlkeauhind: Heli Allik, Jonathan Littelli teose "Eumeniidid" tõlge prantsuse keelest
 Ajakirjas ilmunud ilukirjanduslik publikatsioon: Sveta Grigorjeva, Vikerkaares ilmunud lühipalad ("Sotsiaaldemokraat ja monarhia" jt) luuletused ("*ja siis ükspäev ärkasin üles …" jt)
Eriauhind: Ülar Ploom, "Jumaliku komöödia" kõigi kolme osa kommentaarid ja järelsõna ning "Paradiisi" laulutõlked

 2024 
 Algupärane ilukirjandusteos: Elo Viiding, luulekogud "Ellujäämisrežiim" ja "Vastukaja" (viimane koostöös kunstnik Santa Zukkeriga)
 Ilukirjanduslik lühipublikatsioon: Kristjan Haljak, "Vita Nova"
 Tõlkeauhind: Margus Ott, "Zhuāngzi sisepeatükid" hiina keelest

 2025 
 Algupärane ilukirjandusteos: Mart Kangur, luulekogu "Pöörduks"

 Ilukirjanduslik lühipublikatsioon: Triin Soomets, lühijutt "Jäälind"

 Tõlkeauhind: Maria Esko, Alice Zeniteri teose "Kes neid jõuaks lahuta" tõlge prantsuse keelest

 Viited 

Kategooria:Eesti kirjandusauhinnad